
Raieloa väljastamine
(Merko Ehitus Eesti AS) 

1. Asjaolud ja menetluse käik

09.10.2013.a. esitas Merko Ehitus Eesti AS (reg.kood 12203636) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 32 puu ja 10 põõsa raieks eramaal aadressil Tallinna mnt 30a/30b, Narva linnas. Raieluba taotletakse seoses Narva Kosumi ehitusega vastavalt ehitusprojektile Kaubandushoone Tallinna mnt 30a/30b ja  04.10.2013.a väljastatud ehitusloale nr 25128. 
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul kui on nõutav vastava projekti või detailplaneeringu olemasolu, otsustab raieloa väljastamise linnavalitsus. 

3. Otsus

Väljastada Merko Ehitus Eesti AS (reg.kood 12203636) raieluba 32 puu ja 10 põõsa raieks eramaal aadressil Tallinna mnt 30a/30b, Narva linnas
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametile teha korraldus teatavaks Merko Ehitus Eesti AS (reg.kood 12203636).
4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

